د افغانی سرې میاشتې ټولنې له لوری د غزنی ولایت په مرکز غزنی کې له څلورو سیلاب ځپلو کورنیو سره د غیر خوراکی توکو مرسته شوه! نن سه شنبه د روان ۱۴۴۵ سپوږمیز کال د شوال میاشتې ۱۴ مه نېټه، د افغانی سرې میاشتې ټولنې مرکزی سوېل لوېدیځ زون ریاست سره په همغږۍ د غزنی ولایتی څانګې رئیس ښاغلی مولوی عبدالقدوس "عمر" په شتون کې د BDRT ټېم غړو له لوری د غزنی ولایت مرکز په بهلول صاحب او قره باغی کلیو کې (۴) سیلاب ځپلو کورنیو سره د غیر خوراکی توکو مرسته وشوه چې کورونه یې د سیلاب له امله ویجاړ شوی وو. په دغو غیر خوراکی توکو کې هرې کورنۍ ته پنځه تختې کمپلې، یو تخته ترپال، یو سېت د آشفزۍ لوښی او دوه دانې د اوبو بوشکې شاملې وې.